Document ID: 32009D0985

DEĊIŻJONI TAL-KUMMISSJONI
tat-18 ta’ Diċembru 2009
li taħtar il-Membri tal-Kumitat xjentifiku dwar il-Limiti tal-Esponiment għal aġenti kimiċi fuq ix-Xogħol għal terminu ġdid ta‘ Kariga
(2009/985/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Deċiżjoni tal-Kummissjoni 95/320/KE tat-12 ta’ Lulju 1995 (1), li twaqqaf Kumitat Xjentifiku għal-Limiti ta’ Esponiment għal Aġenti Kimiċi fuq ix-Xogħol, imsejjaħ hawn taħt “il-Kumitat”, li temenda d-Deċiżjoni tal-Kummissjoni 2006/275/KE tal-10 ta’ April 2006 (2), u
Wara li kkunsidrat il-profili tal-kandidati mressqa mill-Istati Membri u vvalutati minn Kumitat tal-Għażla nhar is-6 ta’ Lulju 2009,
Billi:
(1)
L-Artikolu 3(1) tad-Deċiżjoni 95/320/KE jipprevedi li l-Kumitat għandu jikkonsisti minn mhux aktar minn 21 membru magħżula minn fost kandidati adattati proposti mill-Istati Membri u li jirriflettu l-firxa sħiħa ta’ għarfien xjentifiku espert li huwa meħtieġ sabiex jintlaħaq il-mandat tal-Kumitat.
(2)
L-Artikolu 3(2) tad-Deċiżjoni 95/320/KE jipprevedi li l-Kummissjoni għandha taħtar il-membri tal-Kumitat, fuq il-bażi tal-għarfien espert xjentifiku u l-esperjenza tagħhom evidenzati, wara li tkun ikkunsidrat il-ħtieġa li tiżgura li jkunu koperti d-diversi oqsma speċifiċi.
(3)
L-Artikolu 3(4) tad-Deċiżjoni 95/320/KE jipprevedi li t-terminu tal-kariga tal-membri tal-Kumitat għandu jkun ta’ tliet snin u li l-ħatra tagħhom għandha tkun tista’ tiġġedded. Wara li jiskadi ż-żmien ta’ tliet snin, il-membri tal-Kumitat jibqgħu fil-kariga sakemm jinbidlu jew sakemm jiġġeddu l-ħatriet tagħhom.
(4)
Bid-Deċiżjoni 2006/573/KE (3), il-Kummissjoni ħatret il-membri tal-Kumitat għar-raba’ terminu ta’ kariga mill-1 ta’ Lulju 2006 sat-30 ta’ Ġunju 2009.
(5)
Għalhekk jeħtieġ li l-membri tal-Kumitat jinħatru għall-ħames terminu tal-kariga mill-1 ta’ Jannar 2010 sal-31 ta’ Diċembru 2012.
(6)
Il-Kummissjoni kkonsultat lill-Istati Membri, skont l-Artikolu 3(2) tad-Deċiżjoni 95/320/KE,
ADOTTAT DIN ID-DEĊIŻJONI:
Artikolu Uniku
Il-Kummissjoni taħtar il-membri li ġejjin tal-Kumitat Xjentifiku dwar il-Limiti ta’ Esponiment għal Aġenti Kimiċi fuq ix-Xogħol għat-terminu ta’ kariga mill-1 ta’ Jannar 2010 sal-31 ta’ Diċembru 2012:
Prof. Hermann Bolt
Ġermanja
Dr Marie-Thérèse Brondeau
Franza
Dr Dominique Brunet
Franza
Dr Eugenia Dănulescu
Rumanija
Prof. Helmut Greim
Ġermanja
Prof. Andrea Hartwig
Ġermanja
Prof. Alastair Hay
Renju Unit
Dr Miroslava Hornychová
Repubblika Ċeka
Dr Aranka Hudák-Demeter
Ungerija
Prof. Gunnar Johanson
Żvezja
Prof. Leonard Levy
Renju Unit
Prof. Dominique Lison
Belġju
Prof. Raphaël Masschelein
Belġju
Dr Ekaterina Mirkova
Bulgarija
Dr Gunnar Nielsen
Danimarka
Dr Hannu Norppa
Finlandja
Dr Erich Pospischil
Awstrija
Dr Tiina Santonen
Finlandja
Dr Jolanta Skowroń
Polonja
Dr José Natalio Tejedor
Spanja
Dr Ruud Woutersen
Olanda
Magħmul fi Brussell, it-18 ta’ Diċembru 2009.

Labels: 1
9
15